Еклисиаст (албум)
„Еклисиаст Том I“ е дебютният и единствен албум на дует КариZма издаден и продуциран от Karizma Music Factory през 2006. Издаването му отнема около пет години след появата на КариZма на музикалната сцена в България, като и до днес не е ясно каква е причината за забавянето.

„Еклисиаст“ е мултимедиен албум от две части – CD и DVD. В първата (The Album и Remixes) влизат 17 песни, въпреки че на обложката са посочени 16 (като и двете песни „Outro (Музиката в мен)“ и „Минаваш през мен (Phuture Shock Dub Mix)“ са обозначени като 13-а подред). Дебютната песен „Рискувам да те имам“ не е добавена нито в една от версиите си (оригиналната и КариZма Re-edit), вероятно заради съдебните дела около първоначалните им издатели Полисаунд.. Песента фигурира само като клип. В другата част от албума (Single Video Collection) са събрани всички видеоклипове на дуета, както и изпълнения на живо, документални филми за създаването на клипа към „Минаваш през мен“, за записването на „Колко ми липсваш“ със Софийската филхармония, както и за самите КариZма. На обложката са посочени само 9 от всичките 19 добавки.

Албумът е издаден не в обичайната кутийка за дискове, а в специална „книжка“ с твърди корици. В книжното тяло са използвани цитати от Библията, както и преводът на Цветан Стоянов на стихотворението „Философия на Любовта“ на П.Б.Шели. Всяка от снимките е озаглавена, както следва: любов, съмнение, размисъл, простота, молитва, целомъдрие, вяра, радост, разговор и КариZма. Посочени са текстовете само на „Минаваш през мен“, „Някога преди“ и „Нещо мило“. За първи път се появява официалното лого на дуета върху продукт.

Всеки отделен албум „Еклисиаст“ има персонален код от 13 знака, с който се дава възможност за получаване на нова музика, както и участие в лотария.

Около заглавието на албума възниква своеобразен спор (дали се пише Еклисиаст, или Еклесиаст) между КариZма и Българската академия на науките. Мирослав Костадинов коментира, че грешката е в БАН, и че самият той има няколко издания на Библията, в които се пише с и.

Съдържание 
 CD
 Минаваш през мен
 All in Love
 Ще вали
 Всичко било е на сън
 Нещо мило
 Сама
 Слънчице (приспивна песен)
 Някога преди
 КариZма (вярвам в теб)
 Колко ми липсваш (Symphony Orchestra Edit)
 Ще избягам ли от теб? (Re-edit)
 Yurudum (Oriental Mix)
 Mr. Killer
 Outro (Музиката в мен)
 Минаваш през мен (Phuture Shock Dub Mix)^
 Минаваш през мен (Vibeats Club Mix)^
 Минаваш през мен (MMTV Awards 2006)^^
 Минаваш през мен (Instrumental Edit)^

^ Песните са означени като 13-а, 14-а и 15-а подред.

^^ Песента не фигурира в списъка на обложката.

 DVD
 Реклами на Vivatel
 Минаваш през мен
 Mr. Killer
 Ще избягам ли от теб?
 Колко ми липсваш
 Рискувам да те имам
 Колко ми липсваш (КариZма Re-edit)
 Минаваш през мен (БГ радио 2006)
 Не сега (БГ радио 2006)
 Минаваш през мен (MMTV 2005)
 Ще вали (Радио и ТВ City 2006)
 Yurudum (Sunflower Festival, Сърбия)
 Колко ми липсваш, Всичко било е насън, Fairytales, Не ме обичаш вече, Mr. Killer
 Минаваш през мен (документален филм за създаването на клипа)
 КариZма (Retrospective Movie)
 Mr. Killer (анти-дрога кампания 2002)
 Документален филм за работата на КариZма със Софийската филхармония по Колко ми липсваш
 Снимки от различни фотосесии

Източници 

Дебютни албуми
Албуми на Каризма
Музикални албуми от 2006 година